**Informácie k tlači a viazaniu záverečných prác pre študentov UNIZA**

1. EDIS-vydavateľstvo UNIZA bude prijímať objednávky od študentov UNIZA na väzbu a tlač záverečných prác výhradne **elektronicky** prostredníctvom on-line objednávkového systému: [EDIS - Objednávkový systém záverečných prác (uniza.sk)](http://tlacdiplomovky.uniza.sk/)
2. Študent UNIZA si objedná väzbu práce s uvedením povinných údajov na vypracovanie obalu a zároveň môže do objednávkového systému nahrať aj vnútro práce **vrátane skenu originálu zadania**.
3. Študent si môže objednať mäkkú väzbu alebo väzbu v tvrdých doskách v dizajne UNIZA podľa inštrukcií príslušnej fakulty.
4. Tlač vnútra záverečnej práce je možné si objednať v **čiernobielom,** **farebnom** alebo **kombinovanom** vyhotovení. Kombinovaná tlač bude počítaná podľa skutočného počtu čb. a fb. strán podľa počítadiel tlačiarenských zariadení. Študent dostane informáciu o cene tlače a väzby záverečnej práce ihneď po vytlačení práce, aby svoju objednávku mohol včas uhradiť – spravidla do 2 pracovných dní po zadaní objednávky. Nie je možné si zadať objednávku tlače vnútra práce samostatne, len spoločne s objednaním väzby práce.
5. Študent si zároveň bude môcť objednať aj napálenie a potlač CD/DVD ako voliteľnú službu. V prípade potreby napálenia dodatočných súborov (okrem nahratého vnútra práce) bude možné poslať zazipované súbory mailom, resp. cez úschovňu na mailovú adresu: edis.grafik@uniza.sk.
6. V prípade, ak študent nebude mať záujem využiť službu tlače vnútra práce v EDISe, vytlačené vnútro práce bude možné doručiť do EDISu osobne, podklady je potrebné mať riadne označené menom, fakultou a oddelené jednotlivé sady (napr. v obálke, preloženým listom papiera a pod.).
7. Študent v on-line objednávkovom systéme zaplatí väzbu a tlač záverečnej práce prostredníctvom aplikácie **eMANY** (<https://emany.uniza.sk/>). Platbu je potrebné vykonať výhradne zo svojho účtu eMANY. Odporúčame mať na svojom účte eMANY disponibilný zostatok. Neuhradené objednávky nebudú expedované.
8. Štandardná doba na spracovanie objednávky väzby a tlače záverečnej práce je **5 pracovných dní** od zadania objednávky**.**
9. Študent zodpovedá za včasné objednanie, vloženie záverečnej práce pre tlač a väzbu, ako aj úhradu platby za služby EDISu.
10. Storno objednávky po jej odoslaní už nie je možné. Odporúčame Vám preto zvážiť záväzné zaslanie Vašej objednávky. V prípade, ak zistíte chybu v objednávke, nevytvárajte duplicitné objednávky, ale o zmene objednávky nás ihneď informujte mailom, príp. telefonicky. Zmena objednávky je možná podľa stupňa rozpracovanosti konkrétnej objednávky.
11. Pred zadaním objednávky odporúčame si dôkladne preštudovať návod na zadanie objednávky na stránke objednávkového systému - „Ako na to“ a „Najčastejšie otázky“, príp. svoje otázky môžete smerovať na mailovú adresu (tlacdiplomovky@uniza.sk).
12. Prevzatie hotovej a uhradenej objednávky je možné osobne v EDISe alebo ju EDIS doručí na príslušnú fakultu UNIZA. Ohľadom spôsobu doručenia sledujte inštrukcie príslušnej fakulty. Spôsob doručenia objednávky je platný pre celú objednávku, t. j. nie je možné si jednu väzbu prevziať v EDISe a druhú si nechať poslať na fakultu. V roku 2022 doručujeme na základe rozhodnutia fakúlt záverečné práce (bakalárske a diplomové) takto:
* **FPEDAS**: osobné prevzatie študentom v EDISe
* **SjF**: osobné prevzatie študentom v EDISe
* **FEIT**: hromadné doručenie na fakultu (zabezpečuje EDIS)
* **SvF**: osobné prevzatie študentom v EDISe
* **FBI**: hromadné doručenie na fakultu (zabezpečuje EDIS)
* **FRI:** hromadné doručenie na fakultu (zabezpečuje EDIS)
* **FHV:** hromadné doručenie na fakultu (zabezpečuje EDIS)
* **Ostatné, dizertačné, habilitačné práce:** osobné prevzatie v EDISe